Øystein Bjørnes

Øystein Geving Bjørnes (født 1967 i Steinkjer) er en norsk lokalpolitiker (Høyre) og fysioterapeut.

Han vokste opp på Nordsileiret i Steinkjer i Nord-Trøndelag. Han ble uteksaminert fra Steinkjer videregående skole i 1986.  Bjørnes avla førstegangstjenesten hovedsakelig ved Steinkjersannan i 1986-1987. Han studerte fysioterapi ved Reha-Akademie Berlin, hvor han ble uteksaminert i 1992. Bjørnes har vært fysioterapeut i Volda og Kolvereid før han flyttet til Steinkjer i 2012. 

Bjørnes var i sin ungdom aktiv i Unge Høyre på Steinkjer. Fra midten av nittitallet og fram til i dag har han hatt diverse verv innenfor helse og idrett. Han har vært brukerrepresentant i styret til Helse Nord-Trøndelag i ti år,  sittet i flere utvalg hos Helse Midt-Norge, to perioder som styremedlem i Nord-Trøndelag Idrettskrets, samt flere år i sentralstyret til Landsforeningen for hjerte- og lungesyke. Fra mars 2018 er Bjørnes varaordfører i Steinkjer Kommune.

Referanser 

Personer fra Steinkjer kommune
Norske fysioterapeuter